《问赵有方乞琴》
宋代·李石

公子年时尚奇伟，大剑横腰发冲起。
自言学道晚有得，心静无波古潭水。
平戎万卷喑不吐，蟠向胸中作宫徵。
眼明惯识峄阳材，手制教成古绿绮。
人生会费几两屐，巧处才容一张纸。
许多黑瘦肯忍饥，枵腹悲鸣聒人耳。
公子公子赠我来，明珠白璧遭沉埋。
我家老马解仰秣，渠家煮鹤充枯柴。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。